 यात्रियें दी गिनतरी च कमी आवा’रदी ऐ ते कुसै गी कोई रहानगी नेईं होआ’रदी ऐ।  बन्ने पार बपार गी असान करने लेई जिनें सुविधाएं दी लोड़ ऐ ओह् क्हानी बी अजें सुलझी नेईं ऐ।  दौनें पास्से दे बपारी इस गल्ल लेई रजामंद न जे बपार गी अग्गे बधाया जा ब कोश कुसै कम्म दी नेईं ऐ, एह् गल्ल तां गलत होग जे छड़ी बपारियें थमां मेद कीती जा जे ओह् बगैर बैकिंग ते करसी बदलाऽ जनेई मूल स्हूलतें दे अपने कम्म गी जारी रक्खन।  उंदे चा किश इक ने कुसै चाल्ली कन्नै अपने बलबूते उप्पर प्रबंध करना सिक्खी लैता ऐ ब एह् तैह्‌शुदा दायरें दे खलाफ ऐ की जे ओह् करंसी बदलाऽ जनेई आम प्रक्रिया दे बगैर कम्म नेईं करी सकते न।  बन्ने पार टैलीफोन लिंक बी इक तरफा न ते इस पास्से दे उपभोक्ताएं लेई अपने संपर्क करने दी कोई सुविधा नेईं ऐ।  इस पास्से जनेह् हलात न ओह्‌दे कन्नै कुसै बी चाल्ली दे गंभीर कदम दी मेद नेईं लगदी ऐ।  सकारात्मक कम्म लेई इच्छेआ दी कमी ऐ जे जेह्‌ड़े किश करने दी गल्लां कीतियां जा रदियां न उंदे चा गंभीरता दे कन्नै किश बी नेईं कीता जा रदियां न उंदे चा गंभीरता दे कन्नै किश बी नेईं कीता जा रदा ऐ।  अस फ्ही पिछडा’रदे आं जां फ्ही उस्सै पास्से जा’रदे आं जित्थुआ शुरूआत होई ही।  राजनीति चं आवा’रदे उतार-चढ़ाऽ सारे कोला बड्डा खतरा ऐ।  गैर-अधिकारिक समाजिक संगठनें दे पास्सेआ शांति प्रयासें दे त्रुट्टे दे धागें गी खिच्चने कन्नै किश नेईं होग।  ऐसा इस लेई ऐ की जे स्थिति खराब होई चुकी दी ऐ ते ऐसे च अग्गे कोई प्रयास नेईं होआ’रदे न।  पाकिस्तान दे बारे च केन्द्रीय गृह मंत्री गलाया जे ओह् इक नकाम राश्ट्र ऐ ब उंदे इस ब्यान कन्नै बन्ने पार कुसै गी बी कोई फर्क नेईं पौंदा ऐ। 